CELEX: 62007CA0049
Language: mt
Date: 2008-07-01 00:00:00
Title: Kawża C-49/07: Sentenza tal-Qorti tal-Ġustizzja (Awla Manja) tal- 1 ta' Lulju 2008 (talba għal deċiżjoni preliminari tad-Dioikitiko Efeteio Athinon, il-Ġrecja) — Motosykletistiki Omospondia Ellados NPID (MOTOE) vs Elliniko Dimosio (Artikoli 82 KE u 86 KE — Kunċett ta' impriża — Assoċjazzjoni li ma tagħmilx profitt li, fil-Greċja, tirrappreżenta lill-Federazzjoni internazzjonali tal-motoċikliżmu — Kunċett ta' 'attività ekonomika' — Dritt speċjali skond il-liġi li jingħata l-kunsens għall-applikazzjonijiet għal awtorizzazzjoni ppreżentati għall-organizzazzjoni ta' tlielaq bil-muturi — Eżerċizzju parallel ta' attivitajiet bħall-organizzazzjoni ta' tlielaq bil-muturi kif ukoll l-għoti ta' kuntratti ta' sponsorizzazzjoni, reklamar u assigurazzjoni)

15.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 209/10
            
         Sentenza tal-Qorti tal-Ġustizzja (Awla Manja) tal-1 ta' Lulju 2008 (talba għal deċiżjoni preliminari tad-Dioikitiko Efeteio Athinon, il-Ġrecja) — Motosykletistiki Omospondia Ellados NPID (MOTOE) vs Elliniko Dimosio
   (Kawża C-49/07) (1)
   
   (Artikoli 82 KE u 86 KE - Kunċett ta' impriża - Assoċjazzjoni li ma tagħmilx profitt li, fil-Greċja, tirrappreżenta lill-Federazzjoni internazzjonali tal-motoċikliżmu - Kunċett ta' 'attività ekonomika' - Dritt speċjali skond il-liġi li jingħata l-kunsens għall-applikazzjonijiet għal awtorizzazzjoni ppreżentati għall-organizzazzjoni ta' tlielaq bil-muturi - Eżerċizzju parallel ta' attivitajiet bħall-organizzazzjoni ta' tlielaq bil-muturi kif ukoll l-għoti ta' kuntratti ta' sponsorizzazzjoni, reklamar u assigurazzjoni)
   (2008/C 209/13)
   Lingwa tal-kawża: Il-Grieg
   Qorti tar-rinviju
   Dioikitiko Efeteio Athinon
   Partijiet fil-kawża prinċipali
   
      Rikorrenti: Motosykletistiki Omospondia Ellados NPID (MOTOE)
   
      Konvenut: Elliniko Dimosio
   Suġġett
   Talba għal deċiżjoni preliminari — Dioikitiko Efetieo Athinon — Interpretazzjoni ta' l-Artikoli 82 u 86 KE — Kunċett ta' impriża — Assoċjazzjoni awtomobilistika li ma tagħmilx profitt (ELPA) li tirrappreżenta lill-Federazzjoni internazzjonali tal-motoċikliżmu fil-Greċja u li għandha d-dritt esklużiv li tawtorizza tlielaq fil-qasam ta' l-isport awtomobilistiku — Assoċjazzjoni li parallelament teżerċita attivitajiet ekonomiċi bħar-reklamar, l-assigurazzjoni, il-konklużjoni ta' kuntratti ta' sponsorizzazzjoni u l-finanzjament ta' premji
   Dispożittiv
   Persuna ġuridika li l-attivitajiet tagħha jikkonsistu mhux biss f'li tieħu sehem fid-deċiżjonijiet amministrattivi li jawtorizzaw l-organizzazzjoni ta' kompetizzjonijiet bil-muturi, iżda wkoll f'li torganizza hija stess tali kompetizzjonijiet u f'li tikkonkludi f'dan il-kuntest kuntratti ta' sponsorizzazzjoni, ta' reklamar kif ukoll ta' assigurazzjoni taqa' fil-kamp ta' applikazzjoni ta' l-Artikoli 82 KE u 86 KE. Dawn l-artikoli jipprekludu leġiżlazzjoni nazzjonali li tagħti lil persuna ġuridika, li torganizza kompetizzjonijiet bil-muturi u li tikkonkludi f'dan il-kuntest kuntratti ta' sponsorizzazzjoni, ta' reklamar kif ukoll ta' assigurazzjoni, il-poter li tagħti l-kunsens tagħha għal applikazzjonijiet għal awtorizzazzjoni ppreżentati għall-organizzazzjoni ta' tali kompetizzjonijiet, mingħajr ma dan il-poter huwa suġġett għal limiti, obbligi jew stħarriġ.
   
      (1)  ĠU C 95, 28.4.2007.